Майдан Нэзалэжнасці (станцыя метро)

**«Плошча (Майдан) Незалежнасці»** (, ) — 15-я станцыя Кіеўскага метрапалітэна. Размешчана на Абалонска-Тэрэмкоўскай лініі між станцыямі Паштовая плошча і Плошча Льва Талстога. Адчынена 17 снежня 1976 года пад назвай «Плошча Калініна». Менш чым за год, 17 кастрычніка 1977, у гонар святкавання 60-годдзя Кастрычніцкай рэвалюцыі, адначасова з перайменаваннем галоўнай плошчы горада, станцыя таксама змяніла назву — «Плошча Кастрычніцкай рэвалюцыі». Цяперашняя назва — з 26 жніўня 1991 года.

## Канструкцыя 
Станцыя глыбокага залажэння. Мае падземную залу з астраўной пасадачнай платформай. Скляпенні залы станцыі абапіраюцца на два рады калон. Станцыя мае адзін выхад, сярэдняя зала пры дапамозе эскалатарнага тунэлю з чатырохстужачным аднамаршавым эскалатарам злучана з падземным вестыбюлем, які выходзіць у падземны пераход пад Плошчай Незалежнасці. Наземны вестыбюль адсутнічае.

## Абсталяванне 
Унутраная падземная прастора станцыі цалкам раскрыта дзякуючы ўжыванню канструкцый з металічнымі калонамі-пілонамі невялікага перасеку, у выніку чаго сярэднія і бакавыя залы зліваюцца ў адзіны аб’ём. Незвычайная форма калон — яны нібы зробленыя з плісірованай белай паперы. Няўдалым аказалася закарнізнае асвятленне, якое, згодна з воляю аўтараў, павінна было «адарваць» скляпенні ад калон. У 1980-я гады распрацоўваліся варыянты мадэрнізацыі асвятлення станцыі, аднак праз недахоп сродкаў яны не былі рэалізаваныя. Абсталяванне станцыі прысвечана падзеям першых гадоў савецкай улады — барацьбе за ўладу саветаў, індустрыялізацыі, электрыфікацыі, развіццю прамысловасці.

Да першага перайменавання станцыі часткай яе афармлення быў профільны партрэт-барэльеф М. І. Калініна, пасля перанесены на Кіеўскі завод імя Калініна (зараз не існуе).

## Перасадкі 
З’яўляецца часткай перасадачнага вузла паміж Абалонска-Тэрэмкоўскай і Святошынска-Броварскай лініямі. Станцыя «Плошча Незалежнасці» звязаная са станцыяй «Хрэшчатык» двума пераходамі — эскалатарным і пешаходным тунэлямі. Пераход у тарцы цэнтральнай залы, эскалатарны тунэль, быў адкрыты ў 1976 годзе, адначасова са станцыяй. Другі, абыходны пешаходны тунэль, выхад з якога размешчаны ў цэнтры залы, быў пабудаваны і адкрыўся 3 снежня 1986 года, пасля таго, як высветлілася, што першы пераход паміж лініямі не спраўляўся з пікавым пасажырапатокам.

У ранішнія і вячэрнія гадзіны «пік» перасадкі працуюць у аднабаковым рэжыме з развядзеннем пасажырапатокаў: пешаходны (доўгі) тунэль — у кірунку з «Хрэшчатыка» на «Плошчу Незалежнасці», а эскалатарны (кароткі) — з «Плошчы Незалежнасці» на «Хрэшчатык». Пры гэтым усе чатыры стужкі эскалатараў працуюць на ўздым. У астатні час кароткі пераход працуе ў двухбаковым рэжыме. Каля ўваходаў на перасадкі з боку станцыі «Хрэшчатык» размешчаны аб’явы з рэжымам іх работы, а таксама светлавыя (чырвоны / зялёны) паказальнікі.

Немалая даўжыня пешаходнага тунэлю стварае нязручнасці для пасажыраў. Згодна з Дзяржаўнай праграмай развіцця метрапалітэнаў да 2010 года тут было запланавана правесці рэканструкцыю з устаноўкай пасажырскага канвеера. У пачатку 2012 года быў праведзены рамонт пераходнага тунэлю, па-над асфальтавым пакрыццём падлогі было выкладзена гранітнае, якое праз сваю слізкасць выклікала шмат нараканняў пасажыраў. У сувязі з гэтым у 2013 годзе быў усталёваны раздзяляльны бар’ер з поручнямі ўздоўж амаль усяго пешаходнага тунэлю.

## Фотаздымкі 

Maydan Nezalezhnosti metro station 2010 01.jpg|Цэнтральная зала станцыі
Maydan Nezalezhnosti metro station Kiev 2010 03.jpg|Выхад з пераходу (доўгага) са станцыі «Хрэшчатык»
Maydan Nezalezhnosti metro station Kiev 2010 04.jpg|Форма калон станцыі
Maydan Nezalezhnosti metro station 2010 02.jpg|Назва станцыі на шляхавой сцяне
Maydan Nezalezhnosti metro station 2012 01.jpg|Падземны вестыбюль станцыі
Maydan Nezalezhnosti metro station 2012 02.jpg|Касавая зала станцыі

Maydan Nezalezhnosti metro station 1917.jpg|Дзверцы «1917»
Maydan Nezalezhnosti metro station 1929.jpg|Дзверцы «1929»
Maydan Nezalezhnosti metro station 1945.jpg|Дзверцы «1945»
Maydan Nezalezhnosti metro station 1976.jpg|Дзверцы «1976»

File:SBL KKL Transfer 1 Kiev 2010 02.jpg|Аванзала побач з эскалатарамі
File:SBL KKL Transfer 1 Kiev 2010 03.jpg|Аванзала побач з эскалатарамі, выгляд у бок «Хрэшчатыка»

SBL KKL Transfer 2 Kiev 2010 021.jpg|Аванзала каля станцыі «Плошча Незалежнасці»
SBL KKL Transfer 2 Kiev 2010 01.jpg|Пешаходны тунэль
SBL KKL Transfer 2 Kiev 2010 05.jpg|Пешаходны тунэль
SBL KKL Transfer 2 Kiev 2010 041.jpg|Аванзала прамежкавая
SBL KKL Transfer 2 Kiev 2010 031.jpg|Аванзала каля станцыі «Хрэшчатык»
SBL KKL Transfer 2 Kiev 2012 01.jpg|Падчас кладкі гранітнага пакрыцця падлогі

## Расклад адпраўлення цягнікоў 
Адпраўка першага цягніка ў напрамку:
* ст. «Церамкі» — 05:51
* ст. «Герояў Дняпра» — 05:47

Адпраўка апошняга цягніка ў напрамку:
* ст. «Церамкі» — 00:20
* ст. «Герояў Дняпра» — 00:12

Расклад адпраўлення цягнікоў увечары (пасля 22:00) ў напрамку:
* ст. «Церамкі» — 22:28, 22:39, 22:51, 23:03, 23:15, 23:27, 23:39, 23:50, 0:00, 0:10, 0:20
* ст. «Герояў Дняпра» — 22:37, 22:49, 23:01, 23:13, 23:25, 23:37, 23:49, 0:00, 0:12

## Крыніцы 
## Спасылкі 
* Старонка станцыі на афіцыйным сайце Кіеўскага метрапалітэна 
* Старонка станцыі на неафіцыйным сайце Кіеўскага метрапалітэна 
* Фатаграфіі станцыі на сайце metro.zarohem.cz  

Катэгорыя:Станцыі Кіеўскага метрапалітэна